Valerijonas Kubilius

Valerijonas Kubilius (g. 1939 m. spalio 27 d. Šerkšniuose, Skuodo rajonas) – agronomas, Lietuvos, Skuodo ir Kretingos rajonų bei Kretingos rajono savivaldybės partinis, politinis bei visuomenės veikėjas.

 Biografija 
Baigė Mosėdžio vidurinę mokyklą. 1955–1959 m. mokėsi Rietavo žemės ūkio technikume. 1959–1960 m. Pilionių (Kėdainių rajonas) kolūkio agronomas. 1960–1963 m. tarnavo sovietinėje kariuomenėje. 1963–1966 m. Skuodo žemės ūkio valdybos inspektorius. 1966–1970 m. studijavo Vilniaus aukštojoje partinėje mokykloje. 1970–1978 m. LKP Skuodo rajono komiteto skyriaus vedėjas, sekretorius, 1978–1990 m. LKP Kretingos rajono komiteto I sekretorius.

1990–1993 m. UAB „Rumbas“ komercijos direktorius. 1993–1998 m. Lietuvos valstybinio komercinio banko valdytojo pavaduotojas, valdytojas. 1998–2000 m. AB „Lietuvos taupomasis bankas“ Kretingos skyriaus valdytojo pavaduotojas. 2000–2009 m. Kretingos rajono savivaldybės meras.http://www.kretinga.lt/?q=node/1877Kretingos r. merui gresia interpeliacija? 2008-10-29Kretingos rajono merą V. Kubilių atleido teisėtai, 2010-06-01

1981–1990 m. LKP CK narys. 1980–1985 m. ir 1985–1990 m. LSSR AT deputatas, pirmąją kadenciją – Prezidiumo narys. 1990 m. Lietuvos demokratinės darbo partijos, nuo 2001 m. Lietuvos socialdemokratų partijos narys, Kretingos skyriaus pirmininkas, LSDP tarybos narys. 1990–1995 m. Kretingos rajono tarybos deputatas, nuo 1995 m. Kretingos rajono savivaldybės tarybos narys.http://www.vrk.lt/rinkimai/400_lt/Kandidatai/Kandidatas22517/Kandidato22517Anketa.html http://www.vrk.lt/rinkimai/409_lt/Kandidatai/Kandidatas63160/Kandidato63160Anketa.html 

Žmona Eugenija, vaikai Artūras, Giedrius.

 Įvertinimas 
 2004 m. Lietuvos didžiojo kunigaikščio Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=227198
 Karaliaus Mindaugo karūnavimo 750 metų jubiliejaus atminimo ženklas

 Šaltiniai 

Kategorija:Lietuvos agronomai
Kategorija:Lietuvos bankininkai
Kategorija:Skuodo politikai
Kategorija:Kretingos merai